पिपलौदा में समता भवन का उद्घाटन
नागदा | अभा जैन संघ द्वारा गांव पिपलौदा में धर्मपाल समता भवन का उद्घाटन आचार्य नानालाल मसा, वर्तमान आचार्य रामलाल मसा के व्यसन मुक्ति से प्रेरित होकर धर्मपाल प्रचार समिति व जनभागीदारी से कराया गया। मुख्य अतिथि प्रकाशचंद सूर्या, कांतिलाल खारीवाल जावरा रहे। अध्यक्षता मालवा संघ अध्यक्ष राजमल पंवार कानवन ने की। विशिष्ट अतिथि जैन कांफ्रेंस नई दिल्ली के वरिष्ठ सलाहकार मनोहरलाल कांठेड़ रहे। स्वागत उद्बोधन मालवा मंत्री चंद्रशेखर जैन ने किया। राष्ट्रीय संयोजक मदनलाल कटारिया रतलाम ने अपने विचार रखे। भवन के लिए भूमि देने वाले ग्रामीणों का संघ ने स्वागत किया। इस मौके पर दिनेश कांठेड़, अरविंद जैन, चंदनमल घोटा रतलाम, चंपालाल जैन, प्रेमचंद सूर्या, अभय भंडारी, चंदनमल संघवी आदि मौजूद थे। संचालन धीरज मूणत ने किया। आभार मनोहरलाल मोदी ने माना।
awa_Deva hin_Deva